**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO dėl VIEŠŲJŲ KONTEINERINIŲ TUALETŲ PASLAUGOS TEIKIMO TARIFO PATVIRTINIMO**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti galiojančią viešųjų konteinerinių tualetų paslaugos teikimo kainą.

Viešųjų konteinerinių tualetų paslaugos teikimo kaina 1,00 Lt. perskaičiuojant į eurus – 0,29 Eur (1,00 Lt/3,4528 = 0,29 Eur). Konteinerinių tualetų paslaugos teikimo kaina suapvalinta nuo 0,29 iki 0,30 Eur. Kainos suapvalinimas palengvins apskaitą, bus mažiau apkrauti monetų kaupikliai, rečiau bus reikalinga daryti inkasaciją. Dėl to bus sutaupytos inkasavimui skirtos lėšos.

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos respublikoje įstatymu,Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr.604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Monetų atpažinimo įrenginio pakeitimas, montavimas ir automatikos derinimo darbai dviejuose viešuosiuose konteineriniuose tualetuose kainuos 6400,00 lt. Informacinės plokštumos apie paslaugų kainą perklijavimas 918,39 lt. Iš viso 7318,39 lt. Reikalingos lėšos bus naudojamos iš Miesto infrastruktūros objektų priežiūros ir modernizavimo programos Nr. 7 priemonės „Miesto viešųjų tualetų remontas, priežiūra ir nuoma“.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

Miesto tvarkymo skyriaus vedėja Irena Šakalienė